**Lietošanas instrukcija: informācija lietotājam**

**RECREOL 50 mg/g krēms**

*Dexpanthenolum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis.

1. Saglabājiet šo instrukciju! Iespējams, ka vēlāk to vajadzēs pārlasīt.
2. Ja Jums nepieciešama papildus informācija vai padoms, vaicājiet farmaceitam.
3. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
4. Ja pēc 14 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt:**

1. Kas ir RECREOL un kādam nolūkam to lieto

2. Kas Jums jāzina pirms RECREOL lietošanas

3. Kā lietot RECREOL

4. Iespējamās blakusparādības

1. Kā uzglabāt RECREOL

6. Iepakojuma saturs un cita informācija

1. **Kas ir RECREOL un kādam nolūkam to lieto**

RECREOL krēma aktīvā viela ir dekspantenols, kas ietilpst brūču un čūlu ārstēšanai paredzēto zāļu grupā. Audos dekspantenols pārvēršas pantotēnskābē. Pantotēnskābe atjauno ādas elastību un veicina brūču dzīšanu.

RECREOL krēmu lieto:

* dažādas izcelsmes virspusēju ādas bojājumu atbalstošai ārstēšanai. Tas palīdz mitrināt ādas virsējo slāni un veicina dzīšanu ar turpmāku pretiekaisuma un pretniezes efektu.

RECREOL krēmu var lietot bērni, pusaudži un pieaugušie.

1. **Kas Jums jāzina pirms RECREOL lietošanas**

Nelietojiet RECREOL krēmu šādos gadījumos:

* ja Jums ir alerģija pret dekspantenolu vai kādu citu (6. punktā minēto) šo zāļu sastāvdaļu;
* nelietojiet krēmu uz brūcēm, ja Jums ir hemofīlija, jo pastāv smagas asiņošanas risks.

**Brīdinājumi un piesardzība lietošanā**

RECREOL krēma lietošana jāpārtrauc alerģisku reakciju gadījumā.

Jāizvairās no RECREOL krēma iekļūšanas acīs.

**Citas zāles un RECREOL**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Nav pierādījumu, ka RECREOL krēms mijiedarbojas ar citām zālēm.

**Grūtniecība, barošana ar krūti un fertilitāte**

RECREOL krēmu var lietot grūtniecības un barošanas ar krūti periodā atbilstoši ārsta rekomendācijām.

Jāizvairās no krēma uzklāšanas uz krūts, lai novērstu tā saskarsmi ar mazuļa muti.

Nav veikti pētījumi par dekspantenola ietekmi uz cilvēka fertilitāti.

**Transportlīdzekļu vadīšana un mehānismu apkalpošana**

RECREOL krēms neietekmē transportlīdzekļu vadīšanu un mehānismu apkalpošanu.

**RECREOL krēms satur cetilspirtu, stearilspirtu, lanolīnu un propilēnglikolu**

Cetilspirts, stearilspirts un lanolīns var izraisīt lokālas ādas reakcijas (piemēram, kontaktdermatītu). Šīs zāles satur propilēnglikolu, kas var izraisīt ādas kairinājumu.

1. **Kā lietot RECREOL**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums ir teicis. Neskaidrību gadījumā vaicājiet ārstam vai farmaceitam.

Lietošanai uz ādas.

Ja nav noteikts citādi, pieagušajiem un bērniem dekspantenolu uzklāj plānā kārtiņā uz bojātās ādas virsmas vienu vai vairākas reizes dienā pēc nepieciešamības.

Ārstēšanas ilgums ir atkarīgs no slimības rakstura un gaitas. Jums jākonsultējas ar ārstu, ja nejūtaties labāk vai jūtaties sliktāk pēc 14 dienām.

**Lietošana bērniem**

Dekspantenolu var lietot bērniem.

Ja Jūs sajūtat, ka RECREOL krēma iedarbība ir pārāk stipra vai pārāk vāja, konsultējieties ar ārstu vai farmaceitu.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

*Ļoti reti (var rasties līdz 1 no 10 000 cilvēkiem):* alerģiskas reakcijas un paaugstinātas jutības reakcijas (piemēram, ādas iekaisums/alerģiskas ādas reakcijas un ādas kairinājuma reakcijas).

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV‑1003.

Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt RECREOL**

Uzglabāt bērniem neredzamā un nepieejamā vietā.

Šīm zālēm nav nepieciešami īpaši uzglabāšanas apstākļi.

Nesasaldēt.

Nelietot šīs zāles pēc derīguma termiņa beigām, kas norādīts uz kastītes pēc “Derīgs līdz”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko RECREOL krēms satur**

* Aktīvā viela ir dekspantenols. 1 g krēma satur 50 mg dekspantenola.
* Citas sastāvdaļas ir DL-pantolaktons, fenoksietilspirts, kālija cetilfosfāts, lanolīns, propilēnglikols, stearilspirts, cetilspirts, izopropilmiristāts, attīrīts ūdens.

**RECREOL ārējais izskats un iepakojums**

Balts vai iedzeltens viendabīgs krēms ar specifisku aromātu.

30 g vai 50 g krēma alumīnija tūbiņā. Tūbiņa ir noslēgta ar alumīnija membrānu un aprīkota ar baltu skrūvējamu vāciņu. Alumīnija tūbiņa kartona kastītē.

Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

AS GRINDEKS.

Krustpils iela 53, Rīga, LV-1057, Latvija

Tālr.: +371 67083205

Fakss: +371 67083505

E-pasts: grindeks@grindeks.lv

Šīs zāles Eiropas Ekonomikas zonas (EEZ) dalībvalstīs ir reģistrētas ar šādiem nosaukumiem:

Igaunija RECREOL

Latvija RECREOL 50 mg/g krēms

Lietuva RECREOL 50 mg/g kremas

Čehija RECREOL

Slovākija RECREOL 50 mg/g krém

Ungārija RECREOL 50 mg/g krém

Somija Recreol 50 mg/g kerma

Polija Recreol

Rumānija Recreol 50 mg/g cremă

Portugāle Recreol 50 mg/g creme

Slovēnija Recreol 50 mg/g krema

Austrija Recreol 50 mg/g creme

Vācija Dexpanthenol Grindeks 50 mg/g creme

**Šī lietošanas instrukcija pēdējo reizi pārskatīta 12/2020**